Na temelju članka 54. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20), članka 2. stavka 1. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22 i 101/23) i članka 25. Statuta Općine Ružić („Službeni vjesnik Šibensko-kninske županije“, broj 7/21), Općinsko vijeće Općine Ružić na svojoj 19. sjednici održanoj dana 28. kolovoza 2024. godine, donijelo je sljedeću

**ODLUKU**

**o davanju nekretnine u vlasništvu Općine Ružić na korištenje**

**Članak 1.**

Općina Ružić prenosi nekretninu označenu kao č.zem. 2799/1 k.o. Gradac, što u naravi predstavlja objekt dječjeg vrtića „Ježići“ s pripadajućim zemljištem, na korištenje javnoj ustanovi Dječji Vrtić Koštelice, Suknovci, Kod škole 11, OIB: 25491030553, bez naknade i na neodređeno vrijeme.

**Članak 2.**

Prijenos nekretnine iz čl. 1. ove Odluke se vrši zbog obavljanja poslova predškolskog odgoja i obrazovanja što podrazumijeva organiziranje i provođenje programa odgoja, obrazovanja, zdravstvene zaštite, prehrane i socijalne skrbi u dječjem vrtiću u skladu sa pozitivnim propisima Republike Hrvatske i općim aktima jedinica lokalne samouprave.

**Članak 3.**

Ovlašćuje se načelnik Općine Ružić i istom se nalaže potpisivanje „Ugovora o prijenosu nekretnine – dječjeg vrtića na korištenje“, a čiji je tekst sastavni dio i prilog ove Odluke, i to odmah po donošenju ove Odluke na Općinskom vijeću Općine Ružić.

**Članak 4.**

Ova Odluka stupa na snagu danom objave u „Službenom glasilu Općine Ružić“.

KLASA: 601-02/24-01/1

URBROJ: 2182-8-02-24-1

Gradac, 28. kolovoza 2024. godine

OPĆINSKO VIJEĆE OPĆINE RUŽIĆ

PREDSJEDNIK

Ante Duran v.r.